stanford-oval/wikipedia huggingface dataset:
Shape of You
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 55 |  |
|  עולמי | בילבורד גלובל ללא ארצות הברית | 43 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ברזיל | טופ 100 ברזיל | 2 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | 1 |  |
|  ישראל | גלגלצ | 1 |  |
|  מקסיקו | טופ 100 – מקסיקו | 2 |  |
|  נורווגיה | VG-lista | 1 |  |
|  ספרד | PROMUSICAE | 2 |  |
|  סקוטלנד | מצעד הסינגלים הסקוטי | 1 |  |
|  פינלנד | המצעדים הפיניים הרשמיים | 1 |  |
|  צרפת | SNEP | 1 |  |
|  קנדה | קנדה הוט 100 | 1 |  |
|  קרואטיה | טופ ליסטה | 1 |  |
|  רומניה | מצעד השירים הרומני | 1 |  |
|  רוסיה | טופ-היט | 1 |  |
|  שוודיה | סוורייטופליסטן | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 65 |  |
|  עולמי | בילבורד גלובל ללא ארצות הברית | 53 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 89 |  |
|  עולמי | בילבורד גלובל ללא ארצות הברית | 64 |  |
מיקומי שיא > מצעדי כל הזמנים

|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ארצות הברית | בילבורד הוט 100 | 9 |  |
הערות שוליים

↑  "המושמעים ביותר בישראל: הרשימות נחשפות", באתר ‏מאקו‏, 20 בדצמבר 2017
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Billboard Global Excl. U.S. Songs, בילבורד, ‏2024
| אד שירן |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | + • × • ÷ • No.6 Collaborations Project • = • - • Autumn Variations |  |
| אלבומי אוסף | 5 |  |
| מיני-אלבומים | Loose Change • Songs I Wrote with Amy • No. 5 Collaborations Project • The Slumdon Bridge |  |
| אלבומי וידאו | Jumpers for Goalposts: Live at Wembley Stadium |  |
| סיבובי הופעות | Tour + • x Tour • Tour ÷ • +–=÷x Tour |  |
| אד שירן – שירים |
| --- | --- | --- |
| + | "The A Team" • "Drunk" • "Small Bump" • "You Need Me, I Don't Need You" • "Lego House" • "Give Me Love" |  |
| × | "One" • I'm a Mess • "Sing" • "Don't" • "Photograph" • "Bloodstream" • "Tenerife Sea" • "The Man" • "Thinking Out Loud" • "Afire Love" |  |
| ÷ | "Eraser" • "Castle on the Hill" • "Dive" • "Shape of You" • "Perfect" • "Galway Girl" • "Happier" • "New Man" • "Hearts Don't Break Around Here" • "What Do I Know?" • "How Would You Feel (Paean)" • "Supermarket Flowers" • "Barcelona" • "Bibia Be Ye Ye" • "Nancy Mulligan" • "Save Myself" |  |
| No.6 | "Beautiful People" • "South of the Border" • "Cross Me" • "Take Me Back to London" • "Best Part of Me" • "I Don't Care" • "Antisocial" • "Remember the Name" • "Nothing on You" • "Blow" |  |
| = | "Bad Habits" • "Visiting Hours" • "Shivers" • "Overpass Graffiti" • "The Joker and the Queen" |  |
| - | "Eyes Closed" |  |
| שיתופי פעולה | "If I Could" • "Young Guns" • "Teardrop" • "Hush Little Baby" • "Dreamers" • "Watchtower" • "Everything Has Changed" • "Old School Love" • "All About It" • "I Was Made for Loving You" • "Growing Up (Sloane's Song)" • "Dark Times" • "Lay It All on Me" • "Reuf" • "Boa Me" • "End Game" • "River" • "Amo Soltanto Te" • "Own It" • "Those Kinda Nights" • "Run" • "Bam Bam" • "Sigue" • "Forever My Love" • "Celestial" |  |
| שירים אחרים | "All of the Stars" • "Candle in the Wind" • "I See Fire" • "Make It Rain" • "Afterglow" • "Merry Christmas" • "Sausage Rolls for Everyone" • "Peru" |  |
| 0 | 1 | 2 |
| --- | --- | --- |
| הקודם: 2016: "Cheap Thrills" - סיה בהשתתפות שון פול | שיר השנה של מצעד הפזמונים הבינלאומי השנתי  2017: "Shape of You" - אד שירן | הבא: 2018: "Girls Like You" - מארון 5 בהשתתפות קארדי בי |
| 0 | 1 | 2 |
| --- | --- | --- |
| הקודם: 2017: "Work from Home" – פיפת' הרמוני בהשתתפות טיי דולה סיין | פרסי בחירת הילדים של ניקלודיאון לשיר האהוב  2018: "Shape of You" – אד שירן | הבא: 2019: "Thank U, Next" – אריאנה גרנדה |
| --- | --- |
בקרת זהויות :  MusicBrainz release group: c4c16161-d211-4c71-99af-cc344d99c69d
Another Love (שיר של טום אודל)

"Another Love" (בעברית: "אהבה אחרת") הוא שיר של הזמר-יוצר האנגלי טום אודל (אנ') אשר יצא לאור ב-15 באוקטובר 2012 בתור סינגל הבכורה שלו מתוך המיני-אלבום הראשון שלו, Songs from Another Love. הווידאו קליפ של השיר יצא ב-5 בנובמבר וב-15 באוקטובר יצא השיר כחלק מאלבום האולפן הראשון שלו, Long Way Down.
עם יציאתו הגיע השיר למקום העשירי במצעד הסינגלים הבריטי, והיה לשיר הראשון של אודל שהגיע לעשיריה במצעד. השיר חזר לקדמת המצעדים כעשור לאחר יציאתו בעקבות השימוש בו בסרטונים ברשתות החברתיות המוחים כנגד הפלישה הרוסית לאוקראינה ב-2022 והפך לאחד מהשירים המזוהים עם המאבק.
וידאו קליפ

הוידאו קליפ של השיר הועלה לערוץ היוטיוב של אודל ב-5 בנובמבר 2012, ונכון ליולי 2024 צבר מעל ל-970 מיליון צפיות ולמעלה מכ-8 מיליון לייקים ביוטיוב.
בקליפ נראה טום אודל כשהוא לבוש בסוודר כחול, מביט למצלמה ושר את מילות השיר תוך כדי שהשחקנית הגרמנית שרה נברטיל הלבושה בשמלה לבנה מנסה למשוך את תשומת לבו על ידי כך שהיא מלטפת ומנשקת אותו. לאחר שהוא אינו מתייחס אליה היא מחליפה את שמלתה בחולצה כחולה מכופתרת, חוזרת להתיישב לצד אודל ודמותה מתפוגגת.
בהמשך, הבחורה מחוללת בחדר בלאגן אשר מסמל ריבים ביניהם. לבסוף הבחורה עוזבת ולקראת סוף הקליפ האור בחדר נחלש בהדרגה.
ביצועים

ביוני 2013 ביצע אודל את השיר בפסטיבל גלסטונברי המתקיים בסאמרסט שבדרום-מערב אנגליה תוך כדי שהוא מנגן בקלידים. בספטמבר 2016 ביצע טום אודל את השיר באולם Spiegelsaal שבברלין בירת גרמניה. באותה שנה ביצע את השיר בפראג בירת צ'כיה.
ב-2014 וב-2017 בוצע השיר על ידי טום אודל בפסטיבל סיגט (אנ') המתקיים בבודפשט בירת בהונגריה. ביוני 2019 ביצע אודל את השיר בפסטיבל גלסטונברי. באותה שנה ביצע את השיר באיסטנבול בירת טורקיה.
ב-1 ביולי 2022 ביצע את השיר בפארק "Kucukciftlik" שבאיסטנבול. ב-19 בספטמבר 2022 ביצע את השיר בבריסל בירת בלגיה.
ב-25 בספטמבר ביצע את השיר ב"E-Werk" בקלן שבגרמניה, ב-3 באוקטובר ביצע את השיר בציריך שבשווייץ, וב-26 באוקטובר 2022 ביצע את השיר בבורנמות' שבאנגליה.
ביצועים > בטלוויזיה

ב-13 בנובמבר 2014 השיר הושמע בפרק 7 עונה 6 של סדרת הטלוויזיה יומני הערפד.
ביצועים > קאברים

ב-2016 הוציאה להקת הרוק האלטרנטיבי ההונגרית Zaporozsec קאבר לשיר בשפה ההונגרית תחת השם "Azon az éjszakán". הקאבר הפך ללהיט מספר 1 בטופ 30 של Petőfi Rádió במשך שלושה שבועות וצבר מעל לעשרה מיליון צפיות ביוטיוב.
סמל מחאה כנגד הפלישה הרוסית לאוקראינה

עם תחילת הפלישה הרוסית לאוקראינה בפברואר 2022, כעשור לאחר יציאת השיר הוא החל השיר לצבור פופולריות ברשתות החברתיות בתור סאונד רקע בסרטונים המוחים כנגד פלישה והפך לאחד מהשירים המזוהים ביותר עם המאבק נגד הפלישה הרוסית. בעקבות כך, טום אודל ביצע את השיר בתחנת הרכבת בבוקרשט בירת רומניה לצורך גיוס כספים למען פליטי המלחמה.
הדבר גרם לחזרתו של השיר לקדמת המצעדים, כשבין השאר הגיע למקום 9 במצעד הגרמני ולמקום 12 במצעד בבריטניה וכן חצה השיר באותה שנה מיליארד השמעות באפליקציית ספוטיפיי.
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | 10× פלטינה | 700,000 |
| איטליה (FIMI) | 6× פלטינה | 180,000 |
| ארצות הברית (RIAA) | פלטינה | 1,000,000 |
| בלגיה (BEA) | פלטינה | 30,000 |
| גרמניה (BVMI) | 11× זהב | 1,650,000 |
| דנמרק (IFPI Denmark) | 3× פלטינה | 90,000 |
| הולנד (NVPI) | זהב | 10,000 |
| הממלכה המאוחדת (BPI) | 5× פלטינה | 3,000,000 |
| יוון (IFPI Greece) | 4× פלטינה | 8,000,000 |
| מקסיקו (AMPROFON) | 4× פלטינה | 240,000 |
| מקסיקו (AMPROFON) | זהב | 30,000 |
| ניו זילנד (Recorded Music NZ) | 4× פלטינה | 60,000 |
| ספרד (PROMUSICAE) | 6× פלטינה | 150,000 |
| פורטוגל (AFP) | 8× פלטינה | 160,000 |
| צרפת (SNEP) | זהב | 150,000 |
| קנדה (Music Canada) | פלטינה | 10,000 |
| שוודיה (GLF) | 5× פלטינה | 40,000,000 |
| שווייץ (IFPI Switzerland) | פלטינה | 30,000 |
סיכום
| בכל העולם | — | 55,505,000 |
ראו גם

הו המורן האדום אשר באחו
ביאורים

1 2 3 4 5 6 7 8 9  תוך כדי שהוא מנגן בפסנתר
הערות שוליים

1 2 3 4  The meaning of the lyrics to “Another love” by Tom Odell - Lot of Sense, admin, ‏2 בנובמבר 2022
1 2   Tom Odell - Another Love (Official Video), סרטון בערוץ "TomOdellVEVO", באתר יוטיוב (אורך: 04:08)
↑   Tom Odell, Another Love ( Acoustic) @ 2Glastonbury, סרטון בערוץ "Kerry Hayes", באתר יוטיוב (אורך: 03:29)
↑   Tom Odell - Another Love (Vevo Presents: Live at Spiegelsaal, Berlin), סרטון בערוץ "TomOdellVEVO", באתר יוטיוב (אורך: 04:45)
↑   Tom Odell - Another Love - Live in Prague 2016, סרטון בערוץ "Huy", באתר יוטיוב (אורך: 05:04)
↑   Tom Odell Live - Another Love @ Sziget 2014, סרטון בערוץ "Sziget Festival", באתר יוטיוב (אורך: 04:41)
↑   Tom Odell   Another Love LIVE @ Sziget 2017, סרטון בערוץ "Rock Sul", באתר יוטיוב (אורך: 05:15)
↑   Tom Odell - Another Love (Glastonbury 2019), סרטון בערוץ "BBC Music", באתר יוטיוב (אורך: 04:14)
↑   Tom Odell - Another Love, in İstanbul (2019), סרטון בערוץ "hollowcrown", באתר יוטיוב (אורך: 04:27)
↑   Tom Odell - Another Love (Enternance with Für Elise) in Istanbul, סרטון בערוץ "hollowcrown", באתר יוטיוב (אורך: 05:31)
↑   Tom Odell-Another Love İstanbul 01.07.2022 Kucukciftlik Park, סרטון בערוץ "vladivostok", באתר יוטיוב (אורך: 04:23)
↑   Tom odell - Another love LIVE BRUSSELS 19.09.2022, סרטון בערוץ "Selin", באתר יוטיוב (אורך: 04:53)
↑   Tom Odell ~ Another love (E-Werk Köln, live) 🤍25.09.22, סרטון בערוץ "DilaraPiano", באתר יוטיוב (אורך: 04:28)
↑   Tom Odell - Another Love (live in Zurich 03.10.22), סרטון בערוץ "musicrules21", באתר יוטיוב (אורך: 04:51)
↑   Tom Odell - Live - Another love Bournemouth 26/10/22, סרטון בערוץ "Eden's Edible Eats", באתר יוטיוב (אורך: 04:07)
↑  Do You Remember the First Time?, 2014-11-13, נבדק ב-2022-12-21
1 2   Zaporozsec - Azon az éjszakán (Official Music Video), סרטון בערוץ "korecordsHUN", באתר יוטיוב (אורך: 03:49)
↑  Zaporozsec > Petőfi Top 30 - 4. hét, MédiaKlikk (בהונגרית)
↑  Zaporozsec > Petőfi Top 30 - 5. hét, MédiaKlikk (בהונגרית)
↑  Zaporozsec > Petőfi Top 30 - 6. hét, MédiaKlikk (בהונגרית)
↑  Megan Graye, ‘We stand together’: Tom Odell reacts to ‘Another Love’ becoming viral protest song, The Independent, ‏2 באוגוסט 2022
1 2  Deutsche Welle, Tom Odell's 'Another Love' reenters charts as protest song, Hindustan Times, ‏3 באוקטובר 2022
↑  Mike Wass, Variety, Variety, ‏5 ביוני 2022
1 2  DPG Media Privacy Gate, myprivacy.dpgmedia.nl
1 2  DER SPIEGEL, a-25376139-4c78-4194-aa80-8c8e7c8faef0, DER SPIEGEL, ‏2 באוקטובר 2022
1 2  Kevin Tschierse, Tom Odell's 'Another Love' reenters charts as protest song, Deutsche Welle, ‏2 באוקטובר 2022
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  Hot Rock & Alternative Songs, Billboard, ‏2023 (באנגלית אמריקאית)
↑  Hot Alternative Songs, Billboard, ‏2023 (באנגלית אמריקאית)
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Billboard Global Excl. U.S. Songs, בילבורד, ‏2024
↑  May 2024 Single Accreds.PDF, Dropbox
| --- | --- |
בקרת זהויות :  MusicBrainz work: 308d55da-6e83-49f6-87f6-1739f9482c90 
השחקנית הגרמנית שרה נברטיל וטום אודל בווידאו-קליפ של "Another Love"
אקוסטיקה תת-מימית

פלט של מודל ממוחשב להתפשטות אקוסטית מתחת למים בסביבת אוקיינוס פשוטה.
אקוסטיקה תת-מימית או הידרו-אקוסטיקה היא ענף בתחום האקוסטיקה שעוסק בחקר התפשטות קול במים ובאינטראקציה בין הגלים המכניים העוברים בתווך המימי לבין גבולותיו - פני המים, קרקעיתם, גדות, ועצמים השקועים במים.
אקוסטיקה תת-מימית עוסקת במים של אוקיינוסים, ימים, אגמים ובריכות. תחום התדרים האופייני לתחום האקוסטיקה התת-מימית הוא בין 10 הרץ ל-1 מגהרץ ( 10Hz<f<1MHz). מעבר לגבולות תחום תדר זה, דהיינו בתדרים הקטנים מ-10 הרץ או בתדרים הגדולים מ-1 מגהרץ גל הקול אינו מתקדם אלא נבלע. הסיבות לכך שונות בגבולות השונים:
עבור  f<10Hz - אורך הגל גדול מאוד יחסית לתדרים הנמוכים מתדר זה ולכן הסבירות שגל הקול יפגע תוך כדי מסלולו בקרקעית הים גבוהה. כל פגיעה כזו בקרקעית הים מנחיתה באופן משמעותי את עוצמת הקול עד לבליעתו.
עבור  f>1MHz - אורך הגל קטן מאוד יחסית לתדרים הגבוהים מתדר זה ולכן עוצמת הקול יורדת מהר יותר כפונקציה של המרחק עד לבליעתו של הקול בתווך הימי.
תחום האקוסטיקה התת-מימית קשור באופן הדוק למספר תחומים נוספים של חקר האקוסטיקה: סונאר, מתמרים, עיבוד אותות קול, אוקיינוגרפיה אקוסטית, ביואקוסטיקה ואקוסטיקה פיזיקלית.
היסטוריה > צעדים ראשונים

צעדים ראשונים במחקר המדעי של התחום נרשמו החל מסוף ימי הביניים ועד אמצע העת החדשה:
ב-1490 כתב לאונרדו דה וינצ'י:
"אם אתה גורם לספינה שלך לעצור, ממקם את ראשו של צינור ארוך במים, ומצמיד את זנבו לאוזנך, תוכל לשמוע ספינות הנמצאות במרחק גדול ממך"
ב-1687 כתב אייזק ניוטון את ספרו "עקרונות מתמטיים של פילוסופיית הטבע" אשר כלל מודל מתמטי ראשוני להתפשטות גלי קול.
ב-1826 השתמשו ג'ין דניאל קולדון השווייצרי ושארל שטורם הצרפתי בקרן תת-מימית כדי למדוד את הזמן שחלף בין הבזק של אור לבין קול שנבעו שניהם כאחד מפעמון של ספינה שקועה באגם ז'נבה. הם סיפקו את המדידה הכמותית הראשונה אי פעם של מהירות הקול במים - 1,435 מטר לשנייה על פני מרחק של 17 ק"מ. התוצאה שקיבלו הייתה בטווח שגיאה של 2% מהערכים המקובלים במאה ה-21.
ב-1877 כתב הלורד ריילי את ספרו "התאוריה של הקול", וייסד את התאוריה האקוסטית המודרנית.
היסטוריה > התפתחות המחקר

טביעת הטיטניק ב-1912 ופרוץ מלחמת העולם הראשונה היוו תמריץ לגל הבא בהתפתחות התחום:
במסגרת בניית והרחבת ציי צוללות, פותחו הסונאר האקטיבי והסונאר הפאסיבי.
פותחו המוקשים הימיים האקוסטיים.
פותחו מערכות לגילוי קרחונים וצוללות.
פותחו פטנטים להתמצאות במרחב באמצעות תהודה.
צוללת בריטית מ"דגם C" מתקופת מלחמת העולם הראשונה
הצוללת הגרמנית SM U-9, אשר הטביעה שלוש סיירות בריטית בתוך פחות משעה במלחמת העולם הראשונה (ספטמבר 1914)
חתך של מוקש ימי
ב-1919 פורסם המאמר המדעי הראשון על אקוסטיקה תת-מימית, המתאר תאורטית את שבירת גלי הקול המושפעת מהטמפרטורה ומהמליחות. תחזיות מרחק התפשטות גלי הקול שהוצגו במאמר אושרו אמפירית במדידות הפסדי המעבר.
בשני העשורים הבאים פותחו מספר יישומים:
בשנות ה-20 פותח מד העומק לשימוש מסחרי.
בשנות ה-30 פותחו מתמרים פיאזואלקטריים.
דיאגרמה המראה את עקרון הפעולה של מד עומק (אנ')
צילום של מתמר פיאזואלקטרי (הידרופון) פשוט.
יישומים אלה שימשו היטב במהלך מלחמת העולם השנייה במערכות הסונאר בצוללות ובספינות נגד צוללות (ספינות נצ"ל).
אה"מ "סוייל" (HMS Swale), פריגטה בריטית מסדרת ריבר, אשר הטביעה שתי צוללות גרמניות במלחמת העולם השנייה.
טעינת פצצות עומק, על סיפון ספינת הנצ"ל אה"מ "דיאנטוס" במהלך מלחמת העולם השנייה (אוגוסט 1942).
צוללת מפגיזה אוניית סוחר שנפגעה מטורפדו
בזמן המלחמה הקרה, כחלק ממרוץ החימוש בין המעצמות, פותחו ושוכללו מערכות אקוסטיות רבות כגון מערכות הסונאר והטורפדו ונבנו צוללות גרעיניות. הדבר הביא להתקדמות רבה בהבנה התאורטית של האקוסטיקה התת-מימית ובמעבר להפעלת המערכות באמצעות מחשבים.
הצוללת הגרעינית הראשונה הנאוטילוס (Nautilus), אשר הושקה בשנת 1954.
שיגור טורפדו נצ"ל MK-46 (אנ'). בשירות צי ארצות הברית החל משנות ה-60.
טורפדו נגד ספינות 53-65K (אנ'). נישא על צוללות קילו סובייטיות החל מ-1965.
בשנת 1967 כתב רוברט ג' יוריק את המהדורה הראשונה של ספרו "עקרונות האקוסטיקה התת-מימית למהנדסים". ספר זה, אשר יצא ב-3 מהדורות, מכונה על ידי העוסקים בתחום כ-"תנ"ך של האקוסטיקאים" ונחשב עד היום כמקור מרכזי ומקיף בסילבוס של קורסים אקדמיים בתחום האקוסטיקה התת-מימית.
תאוריה > גלי קול במים

גל קול העובר בתווך הימי מוגדר כאוסף של פעולות דחיסה ודילול מכניים של מולקולות המים. פעולות אלו מזוהות במקלט כגון האוזן האנושית או הידרופון כשינויים בלחץ. גלי קול נוצרים באופן טבעי או באופן מלאכותי על ידי אדם באמצעות מכשירים תת-מימיים.
תאוריה > מהירות קול, צפיפות ועכבה

מהירות הקול  c\, (התנועה האורכית של חזית גל הקול) ניתנת לחישוב על פי הנוסחה:
כאשר  f\, היא תדירות הקול ו-  \lambda \, הוא אורך גל הקול.
מהירות זו שונה ממהירות החלקיקים  u\, אשר מוגדרת כתנועת המולקולות בתווך הימי הנובעת ממקור קול וניתנת לחישוב על פי הנוסחה:
כאשר  c\, היא מהירות הקול,  p\, הוא הלחץ ו-  \rho \, היא צפיפות הנוזל.
המכפלה של  c ו-  \rho \, מהנוסחה שלעיל ידועה כעכבה אקוסטית. ההספק האקוסטי (אנרגיה לשנייה) העובר ביחידת שטח ידוע כעוצמת הגל. עבור גל מישורי, העוצמה הממוצעת  I\, ניתנת על ידי הנוסחה:
כאשר  p\, הוא הלחץ האקוסטי ביחידות שורש ממוצע הריבועים.
הניגוד הגדול בין עכבת גל הקול באוויר לבין עכבת גל הקול במים (הבדל יחסי פי 3600) ובין מידת חספוס פני השטח באוויר ובמים מצביע על כך שבתדרים הקטנים מ-1kHz פני הים מתנהגים כמו מחזיר קול מושלם. מהירות הקול גבוהה פי 4.3 מהמהירות באוויר (ב-1kHz אורך גל הקול במים הוא בערך 1.5 מטר, לעומת זאת באותה התדירות אורך גל הקול באוויר הוא בערך 0.3 מטר) וההבדל היחסי בצפיפות הוא לערך פי 820.
תאוריה > בליעת גלי קול

על פי משוואה (1) קיים יחס פרופורציוני הפוך בין תדר הקול לבין אורך הגל שלו (זאת בהנחה שמהירות הקול היא בדרך כלל קבועה או כמעט קבועה).
כאשר תדר הקול גבוה, אורך הגל הוא קטן ועל כן עוצמת הקול יורדת באופן מהיר עם המרחק וגל הקול נבלע במרחק קצר ממקורו.
לעומת זאת, כאשר תדר הקול נמוך, אורך הגל הוא גדול ולכן עוצמת הקול יורדת באופן איטי עם המרחק וגל הקול נבלע במרחק ארוך ממקורו.
מכאן נובע, כי בליעת גלי קול בתדר נמוך היא חלשה.
הגורם המרכזי להנחתת גלי הקול (היחלשות עוצמת הקול ובליעתו) במים מתוקים, ובתדר גבוה במי ים (מעל 100kHz) היא הצמיגות. גורם מרכזי נוסף לניחות האות בתדירויות נמוכות במי ים הוא רגיעה יונית, כאשר הדוגמאות הנפוצות הן:
נוכחות חומצה בורית במים (גורם מרכזי לניחות האות עד לתדר 10kHz).
נוכחות מגנזיום גופרתי במים (גורם מרכזי לניחות האות בתדרים 10kHz - 500kHz).
גלי קול יכולים להיבלע גם על ידי הפסדים בגבולות הנוזל: קרוב לפני הים, ההפסדים יכולים להיגרם כתוצאה משכבת בועות או קרח ואילו בקרקעית הקול יכול לחדור לסחופת ולהיבלע.
תאוריה > פיזור והחזרת גלי קול > אינטראקציות גבול

גם פני הים וגם הקרקעית הם גבולות מחזירים ומפזרים.
תאוריה > פיזור והחזרת גלי קול > אינטראקציות גבול > פני הים

שטח פני הים יכול לשמש כמחזיר מושלם עבור מטרות רבות. הבדל העכבות (בין המים לאוויר) בגבול זה הוא גדול כל כך שרק מעט אנרגיה יכולה לעבור אותו. גלי לחץ אקוסטיים מוחזרים מפני הים בפאזה הפוכה הנקראת לעיתים כ-"שינוי של פאי" או כ-"היפוך של 180 מעלות" ומיוצגת מתמטית ברכיב החזרה של מינוס 1.
בתדר גבוה (מעל 1kHz) או כאשר הים סוער, חלק מגל הקול מתפזר ונלקח בחשבון מתמטית על ידי רכיב החזרה שגודלו בערך מוחלט קטן מ-1. בדרך כלל רכיב ההחזרה ניתן על ידי הביטוי:  R=-e^{-2k^{2}h^{2}sin^{2}A}, כאשר h הוא גובה גלי הים ביחידות שורש ממוצע הריבועים. גורם סיבוכיות נוסף הוא הרוח היוצרת בועות או מביאה דגים קרוב לפני הים. הבועות יכולות להיגרם גם כתוצאה מענן המיתמר ועולה כלפי מעלה הבולע חלק מהקול ומפזר אותו בחזרה.
תאוריה > פיזור והחזרת גלי קול > אינטראקציות גבול > קרקעית הים

חוסר ההתאמה בין העכבות האקוסטיות של המים ושל הקרקעית הוא בדרך כלל קטן יותר מאשר זה הקיים בפני הים ועל כן הוא יותר מורכב. הפיזור וההחזרה תלויים בסוגי החומרים מהם עשויה הקרקעית ובעומק השכבות. תאוריות שונות פותחו על מנת לחזות את התפשטות גלי הקול בקרקעית.
התפשטות גלי קול

התפשטות גלי הקול תלויה בהרבה גורמים. כיוון ההתפשטות מוגדר על ידי גרדיאנט מהירות הקול במים. הקול נע יותר לאט במים מתוקים מאשר במי ים. המהירות מוגדרת על ידי מודול הנפח של המים וצפיפות החומר. מודול הנפח מושפע מהטמפרטורה, ממסיסות המים (בדרך כלל מליחות) ומהלחץ (העומק). לעומת זאת השינוי בצפיפות החומר הוא קטן מאוד. מהירות הקול במים ניתנת לחישוב על פי הנוסחה הבאה:
כאשר c היא מהירות הקול במים ביחידות של מטר לשנייה, T היא הטמפרטורה במעלות צלזיוס, S היא המליחות (ריכוז מלח)|מליחות ביחידות של פרומיל ו-z הוא העומק (הלחץ) ביחידות של מטר.
התפשטות גלי קול > מבנה התווך הימי

הים מחולק ל-3 שכבות עומק:
התפשטות גלי קול > מבנה התווך הימי > שכבת הערבוב

השכבה העליונה שבה מתערבבים המים שבפני השטח עם המים שבעומק הקרוב אליהם ונוצר מצב של שיווי משקל תרמי כך שהטמפרטורה קבועה בשכבה זו ומשתנה לפי עונות השנה (בין 13 מעלות צלזיוס בחורף עד 25 מעלות צלזיוס בקיץ בים התיכון). גודל שכבה זו משתנה בין קיץ לחורף (בים התיכון הוא נע בין 40 מ' בקיץ עד 180 מ' בחורף). מכיוון שבשכבה זו הטמפרטורה קבועה והעומק גדל – גרדיאנט מהירות הקול הוא חיובי.
התפשטות גלי קול > מבנה התווך הימי > שכבת התרמוקלינה

השכבה האמצעית בין שכבת הערבוב לשכבת העומק. עקב הפרשי הטמפרטורות בין השכבות, גרדיאנט הטמפרטורה בשכבה זו בדרך כלל שלילי אך משתנה בין קיץ לחורף כאשר בחורף הגרדיאנט מגיע למצב קבוע. מכיוון שבשכבה זו הטמפרטורה קטנה והעומק גדל – גרדיאנט מהירות הקול הוא שלילי.
התפשטות גלי קול > מבנה התווך הימי > שכבת העומק

השכבה התחתונה שבה הטמפרטורה קבועה לאורך כל השנה (13 מעלות צלזיוס בים התיכון). מכיוון שבשכבה זו הטמפרטורה קבועה והעומק גדל – גרדיאנט מהירות הקול הוא חיובי.
בדרך כלל המליחות קבועה לאורך אזורים שלמים ולכן  \ \Delta S=0.
לעומת זאת שינוי הטמפרטורה ( \ \Delta T) בשכבת התרמוקלינה גורם לשינוי במהירות הקול של  \ \Delta c=1.1{\frac {m}{s}}(מטר לשנייה), ואילו השינוי בעומק ( \ \Delta z) גורם לשינוי במהירות הקול של  \ \Delta c=1{\frac {m}{s}} (מטר לשנייה).
מכיוון שהמהירות אינה קבועה, עבור כל נקודה במרחב הימי נוצרת החזרת ושבירת גל קול על ידי מעבר ממהירות נמוכה לגבוהה וההפך (תלוי בגרדיאנט מהירות הקול) לפי חוק סנל.
התפשטות גלי קול > צורות התפשטות של גלי קול

ישנן 4 צורות של התפשטות והובלה של גלי קול במים למרחקים עצומים דרך מוליך גלים טבעי:
התפשטות גלי קול > צורות התפשטות של גלי קול > מובל שטח

עקב קיומו של גרדיאנט מהירות קול חיובי בשכבת הערבוב (שכבת השטח), קרן היוצאת ממקור קול (המוצב בשכבה זו) בזווית כלפי מטה, תישבר ותתעקם כלפי מעלה, עד הגעתה לנקודה מסוימת בשכבה המשמשת כמחזיר מושלם עקב שיקולי אנרגיה. כאשר הקרן חוזרת מאחר שהיא באה ממהירות גבוהה לנמוכה, היא שוב תישבר ותתעקם כלפי מעלה, עד הגעתה לפני הים המשמשים גם הם כמחזיר מושלם וכל התהליך מתחיל מחדש. בסופו של דבר, נוצר גל סינוסואידי הנע בין פני הים לגבול השכבה. בקרן היוצאת בזווית כלפי מעלה מתרחש תהליך זהה אך הפוך.
הסיבה לקיומו של התהליך המתואר לעיל היא חוק סנל הנקרא גם "חוק הקרניים העצלות". לפי חוק זה, גל הקול כביכול "מעדיף" לנוע במהירות נמוכה מאשר במהירות גבוהה ולכן הקרן נשברת בזווית כלפי המהירות הנמוכה.
העובדה שרוב הקרניים היוצאות ממקור הקול נלכדות בשכבת הערבוב בתהליך שתואר לעיל יוצרת את מובל השטח, דהיינו מוליך גלים טבעי בשכבת השטח.
גודל המובל משתנה גדל בין הקיץ לחורף ולכן עיקר השימוש בו הוא בחורף.
מיעוט הקרניים היוצאות ממקור הקול אינן נלכדות במובל השטח והן משמשות ליצירת צורה נוספת של התפשטות גלי הקול - אזורי התכנסות ואזורי צל.
התפשטות גלי קול > צורות התפשטות של גלי קול > תעלת קול עמוקה

בנקודה המפרידה בין שכבת התרמוקלינה לבין שכבת העומק ערך מהירות הקול מגיע למינימום. מאחר שגם מעל וגם מתחת לנקודה זו ישנו מעבר גלי קול ממהירות גבוהה לנמוכה מתרחש התהליך המתואר במובל שטח. לכן, נוצר בנקודה זו מובל עומק הנקרא גם תעלת קול עמוקה (ראו גם מוביל גלים).
מאחר שנקודה זו נמצאת בעומק רב, קשה למקם בה מקור קול עמיד.
למרות זאת, נעשה בה שימוש בחילוץ טייס מהתרסקות מטוס צבאי: הטייס משליך מכיסא המפלט מטען נפץ המחובר למד עומק ומתוכנת להתפוצץ בנקודה זו. קול הפיצוץ נשמע למרחק של עשרות קילומטרים וכך ניתן לגלות את מיקום הטייס.
התפשטות גלי קול > צורות התפשטות של גלי קול > אזורי התכנסות ואזורי צל

מצב זה נוצר כאשר קרן היוצאת ממקור קול המוצב בשכבת הערבוב בזווית כלפי מטה לא נלכדת בשכבה זו וממשיכה לתוך שכבת התרמוקלינה.
עקב קיומו של גרדיאנט מהירות קול חיובי בשכבת הערבוב (שכבת השטח), הקרן בשלב הראשון תישבר ותתעקם כלפי מעלה.
בשלב השני עקב קיומו של גרדיאנט מהירות קול שלילי בשכבת התרמוקלינה הקרן שבירה|תישבר ותתעקם כלפי מטה.
בשלב השלישי כתוצאה מגרדיאנט מהירות הקול החיובי בשכבת העומק, הקרן שוב שבירה|תישבר ותתעקם כלפי מעלה עד הגעתה לנקודה מסוימת בשכבת העומק בה המשמשת כמחזיר מושלם עקב שיקולי אנרגיה.
כאשר הקרן חוזרת היא תתעקם שוב בהתאם למסלול שאותו עברה קודם עד הגעתה לפני הים המשמשים גם הם כמחזיר מושלם וכל התהליך מתחיל מחדש. בסופו של דבר, נוצר גל סינוסואידי הנע בין פני הים לנקודה מסוימת בשכבת העומק.
הצטברות קרניים היוצאות בזוויות קרובות יוצרות 2 סוגים של אזורים:
אזורים בהם יש התלכדות של קרני קול – "אזורי התכנסות" המשמשים כמוליכי גלים
אזורים בהם אין מעבר קרני קול – "אזורי צל" בהן לא ניתן להוליך גלי קול
בקיץ כאשר מובל השטח קטן או לא קיים, הדרך האלטרנטיבית להתפשטות גלי הקול היא דרך אזורי ההתכנסות.
בים התיכון בפני הים, נקודות ההתכנסות מצויות במרחק של כ-34 קילו יארד אחת מהשנייה.